<classify> Mkurugenzi wa Ufundi wa TFF, Salum Madadi alitoa agizo hilo juzi mjini hapa baada ya kumaliza kukagua uwanja huo unaotarajiwa kutumiwa na Singida United iliyopanda Ligi Kuu hivi karibuni.Madadi aliiambia kamati ya kukarabati uwanja huo inayoongozwa na Hassan Tati kuwa endapo marekebisho stahiki hayatamilika kwa muda uliopangwa, Singida United italazimika kutafuta uwanja mwingine nje ya mkoa utakaofaa kwa mechi za Ligi Kuu.Madadi alisema ukarabati unaohitajika ni kusawazisha eneo la kuchezea mpira, kupanda nyasi, kuweka uzio kutenganisha jukwaa la mashabiki pamoja na sehemu wanazotakiwa kuwa wachezaji, kuboresha jukwaa kuu na vyumba vya kubadilishia nguo wachezaji.Matengenezo mengine ni kuandaa chumba kwa ajili ya waamuzi, chumba cha madaktari na ukumbi wa mikutano na waandishi wa habari.Madadi alisema, ukarabati huo ukifanyika ipasavyo Uwanja wa Namfua utakidhi viwango vya kitaifa na hivyo kuruhusiwa kutumika kwenye Ligi Kuu.Mwenyekiti wa Kamati ya Ukarabati wa Uwanja huo, Tati alisema kuwa watazingatia na kufanyia kazi haraka maelekezo yote ya TFF ili kuwezesha wana-Singida kupata burudani ya soka la Ligi Kuu msimu ujao.Singida United ni miongoni mwa timu tatu zilizofuzu kucheza Ligi Kuu msimu ujao. Nyingine ni Njombe mji ya Njombe na Lipuli ya Iringa.  <topic>: MICHEZO 